Thomas Angell
Store norske leksikon,Historie,Norsk og nordisk historie,Norges historie,Norges historie fra 1660 til 1814
Thomas Angell var ein norsk forretningsmann som oppretta eit fond til hjelp for fattige i Trondheim. Han var son av Albert Lorenzen Angell.
Angell var kjøpmann i Trondheim og opparbeidde seg ein monaleg rikdom, mellom anna gjennom drifta av Røros Kobberverk. Han testamenterte bort formuen, kring 300 000 riksdalar, til Thomas Angells Stiftelser, eit fond som skulle utbetre omsorga for dei fattige i Trondheim og for «skikkelige fattige enker og andre husarme og nødlidende».I røynda dreiv fondet romutleige for enkjer etter handelsmenn og embetsmenn. Ein seksdel av formuen gjekk til barneheimen Waisenhuset. Ein større del av fondet vart etter ønske frå trondheimske borgarar òg nytta til andre formål som ikkje var oppsette i testamentet, som til å ruste opp tukthuset og støtte opp om skuleverket.Thomas Angells Stiftelser er framleis i virke og driv særleg med utleige av husvære til pensjonistar i Trondheim, i Thomas Angells hus i Kjøpmannsgata 6. Mykje av kapitalen er forvalta gjennom skogsdrift i Selbu, Tydal og Klæbu. Les meir i Store norske leksikon Thomas Angell i Norsk biografisk leksikon Thomas Angells Stiftelser Thomas Angells Hus Thomas Angells stuer Angell Litteratur Bull, Ida : Thomas Angell : kapitalisten som ble hjembyens velgjører, 1992